  Наталья Тетерина 27-тӥ куарусёнэ Ижкарысь Чеберлыко киужъёсъя йӧскалык юртын гастростудия усьтӥськоз. Кызьы шуиз ивортодэтъя «Удмуртия» агентстволы ужъюртлэн кивалтӥсез Юлия Железняк, туристъёсты та инты Удмуртилэн  «шӧменыз» тодматоз. Кулэ луыны турист понна продукт. Синпельёс басьтыны мылкыд сяна, со ми дорысь шӧмез шӧдонэн мед кошкоз. Малы ке шуоно со интыез, кытчы со лыктэ, шӧдон зрительной гинэ медаз луы Юлия Железняк, Чеберлыко киужъёсъя элькун юртлэн кивалтӥсезГастростудиын куноос перепеч, табань но ӝукен мильым веръяны быгатозы. Нош егитъёслы «Тень Алангасара» удмурт бургер кылдытӥзы. Сиёнлэн аслаз легендаез но вань. Бургерез ӵӧж сӥльлэсь но етӥн пызьлэсь пыжем няньлэсь лэсьто. Удмурт бургер Фото: Григорий Фомин © Туж традиционной продуктъёс та бургерын, нимыз туала нуналлы тупась ке но. Ми тыршим со ингредиентъёсты кутыны, кудъёсыз удмурт йӧскалык кухнялы тупало Марина Тюрина, Йӧскалык гастростудиын ужасьУдмурт сиёнэз шӧмъяны сяна, куноос асьсэос сое пӧраны быгатозы. Гастростудиын со понна мастер-классъёс радъяськозы. Нырысетӥ дышетонъёс пиналъёс пӧлын ортчизы ни. Дышетскисьёсты перепеч пӧранэн тодматӥзы. Йӧскалык удмурт перепечъёс Фото: Григорий Фомин © Ми гуртъёстӥ ветлӥм, бичам, туж кема малпам, кыӵе милемлы кулэ рецепт, перепечъёсмы аспӧртэмлыко мед луозы шуыса Светлана Микрюкова, Йӧскалык гастростудиысь пӧрасьГастростудиез лэсьтон бордын 50-лэсь ятыр ӧнерчиос ужазы. Вылтуссэ Чеберлыко киужъёсъя юртысь кибашлыос кылдытӥзы. Удмуртиез «шӧмъяны» 27-тӥ куарусёнысен луоз. Та нуналэ гастростудиын удмурт крезьгуръя «Cover ӝыт» ортчоз, отын ик удмурт сиён-юонъёсты веръян радъяськоз. Тегъёс: Лулчеберет Туризм Ижкар Удмуртия сиён-юонъёс Удмуртиысьтуризм  